**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projekts „Grozījumi Ministru kabineta 2007.gada 3.jūlija noteikumos Nr.458 „Komersantu – darbiekārtošanas pakalpojumu sniedzēju licencēšanas un uzraudzības kārtība”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |
| --- | --- | --- | --- | --- | --- | --- |
| Datums | | 24.11.2020. | | | | |
|  | |  | | | | |
| Saskaņošanas dalībnieki | | Tieslietu ministrija, Finanšu ministrija, Ekonomikas ministrija, Vides aizsardzības un reģionālā attīstības | | | | |
|  | | ministrija, Iekšlietu ministrija, Zemkopības ministrija, Latvijas Brīvo arodbiedrību savienība, | | | | |
|  | | Latvijas Darba devēju konfederācija. | | | | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrija, Finanšu ministrija, Vides aizsardzības un reģionālās attīstības ministrija | | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | | | |
|  | |  | | | | |
|  | | **II. Jautājumi, par kuriem saskaņošanā vienošanās ir panākta** | | | | |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | | 3 | 4 | 5 |
|  | | | | | | |
| 1. | Par MK noteikumu Nr.458 1.punktu | | **Tieslietu ministrija:**  1. Lūdzam precizēt spēkā esošo noteikumu 1. punktā izteikto noteikumu tvērumu atbilstoši Bezdarbnieku un darba meklētāju atbalsta likumā (turpmāk - likums) noteiktajam pilnvarojumam, izsakot to atbilstoši ne tikai likuma 4. panta sestajai daļai, bet arī četrpadsmitajai daļai, kas noteic, ka “Ministru kabinets nosaka Eiropas Nodarbinātības dienestu tīkla (EURES) dalībnieka statusa piešķiršanas, atteikuma, apturēšanas, anulēšanas un uzraudzības kārtību, kā arī dalībnieka pienākumus atbilstoši Eiropas Parlamenta un Padomes 2016. gada 13. aprīļa regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza regulas (ES) Nr. 492/2011 un (ES) Nr. 1296/2013 (turpmāk — regula Nr. 2016/589) prasībām.” | | **Iebildums ņemts vērā.**  Precizēta MK noteikumu Nr.458 1.punkta redakcija, kā arī papildināts Noteikumu projekta anotācijas I sadaļas 2.punkta 1.apakšpunkts. | 1. Izteikt 1. punktu šādā redakcijā:  “1. Noteikumi nosaka kārtību, kādā Nodarbinātības valsts aģentūra (turpmāk – aģentūra) komersantam:  1.1. izsniedz, aptur un anulē licences darbiekārtošanas pakalpojumu sniegšanai (turpmāk – licence), apmēru, kādā maksā valsts nodevu par licenci, un valsts nodevas maksāšanas kārtību, kā arī komersanta pienākumus, tiesības un uzraudzības kārtību;  1.2. piešķir, atsaka, aptur un anulē Eiropas Nodarbinātības dienestu tīkla (EURES) dalībnieka statusu, EURES dalībnieka pienākumus atbilstoši Eiropas Parlamenta un Padomes 2016. gada 13. aprīļa regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza regulas (ES) Nr. 492/2011 un (ES) Nr. 1296/2013 (turpmāk — regula Nr. 2016/589) prasībām, kā arī uzraudzības kārtību.”. |
| 2. | 3. Papildināt 9.3.apakšpunktu ar vārdiem un skaitli “kas kopsummā pārsniedz 150 euro”. | | **Finanšu ministrija:**  Vēršam uzmanību, ka atbilstoši likuma “Par nodokļiem un nodevām” 18.panta pirmās daļas 8.punktam Valsts ieņēmumu dienesta pienākums ir nodrošināt informāciju par atsevišķu nodokļu (nodevu) kopieņēmumiem, un informācijas pieejamību par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 euro. Līdz ar to noteikumu projekta 3.punkta redakciju nepieciešams precizēt, izsakot to šādā redakcijā:  “3. Izteikt 9.3.apakšpunktu šādā redakcijā:  “9.3. komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu), parādi, kas kopsummā pārsniedz 150 euro.”  Konkrētajā redakcijā, ja tas nepieciešams, ir iespējams arī atsevišķi izdalīt valsts sociālās apdrošināšanas obligātās iemaksas, kā tas ir bijis līdz šim šobrīd spēkā esošajā Ministru kabineta noteikumu redakcijā, taču vienlaikus vēršam uzmanību, ka saskaņā ar likuma “Par nodokļiem un nodevām” 1.pantā iekļautajās terminu definīcijās noteikto termins “nodoklis” ir piemērojams arī valsts sociālās apdrošināšanas obligātajām iemaksām, un, kā izriet no 8.panta, kurā tiek uzskaitīti visi valsts nodokļu veidi Latvijas Republikā, valsts sociālās apdrošināšanas obligātās iemaksas ir viens no nodokļiem.  Ievērojot minēto, vienlaikus lūdzam pārskatīt noteikumu projekta anotācijas I sadaļas 2.punktā iekļauto informāciju (4.apakšpunkts). | | **Iebildums ņemt vērā**  Precizēta MK noteikumu Nr.458 9.3.apakšpunkta redakcija. | 4. Izteikt 9.3. apakšpunktu šādā redakcijā:  “9.3. komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādi, kas kopsummā pārsniedz 150 euro”. |
| 3. | 4. Izteikt 9.5. apakšpunktu šādā redakcijā:  “9.5. nav pasludināts juridiskās personas maksātnespējas process, nav apturēta vai izbeigta komersanta saimnieciskā darbība vai komersants nav likvidācijas procesā;”. | | **Tieslietu ministrija:**  4. Projekta 4. punktā paredzēts jaunā redakcijā izteikt spēkā esošo noteikumu 9.5. apakšpunktu šādā redakcijā: "nav pasludināts juridiskās personas maksātnespējas process, nav apturēta vai izbeigta komersanta saimnieciskā darbība vai komersants nav likvidācijas procesā". Projekta anotācijā skaidrots, ka "Maksātnespējas likumā tiek nošķirti divu veidu procesi, kas ir saistīti ar fiziskās vai juridiskās personas finansiālo stāvokli un maksātnespējas situāciju – tiesiskās aizsardzības process, kura mērķis ir atjaunot parādnieka spēju nokārtot savas saistības, ja parādnieks nonācis finansiālās grūtībās vai uzskata, ka tajās nonāks, un maksātnespējas process, kas ir tiesiska rakstura pasākumu kopums, kura ietvaros no parādnieka mantas tiek segti kreditoru prasījumi, lai veicinātu parādnieka saistību izpildi. Tāpat nacionālajos maksātnespējas jomu regulējošos normatīvajos aktos netiek lietots termins "bankrots" kā patstāvīgs procesa veids, bet to pēc būtības aptver juridiskās personas maksātnespējas process. Ievērojot minēto, noteikumu Nr. 458 9.5. apakšpunkts tiek redakcionāli precizēts, saskaņojot terminoloģiju ar maksātnespējasjomu regulējošajiem normatīvajiem aktiem".  Ievērojot minēto, lūdzam precizēt projekta anotācijā sniegto skaidrojumu, jo šobrīd tas nav korekts. Atbilstoši spēkā esošajiem noteikumiem licenci darbiekārtošanas pakalpojumu sniegšanai izsniedz komersantam. Atbilstoši Komerclikuma 1. panta pirmajai daļai komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Ievērojot minēto, nav pamata anotācijas tekstā sniegt atsauci uz fiziskās personas maksātnespējas procesu. Tāpat nav pamata ietvert atsauci uz skaidrojumu par tiesiskās aizsardzības procesu, jo projekts neparedz tiesiskās aizsardzības procesu kā šķērsli licences saņemšanai.  Savukārt attiecībā uz bankrotu norādām, ka šāds maksātnespējas stāvokļa risinājums bija paredzēts likumā "Par uzņēmumu un uzņēmējsabiedrību maksātnespēju" (spēku zaudējis 2008. gada 1. janvārī). Līdz ar to attiecībā uz jēdzienu "bankrots" precīzāk būtu ietvert skaidrojumu, ka šāds maksātnespējas stāvokļa risinājums vairs nepastāv spēkā esošajos normatīvajos aktos.  Ievērojot minēto, aicinām projekta anotācijā norādīt, ka spēkā esošo noteikumu 9.5. apakšpunkts precizēts, nodrošinot tajā lietotās terminoloģijas atbilstību spēkā esošajam Maksātnespējas likuma regulējumam. Proti, bankrots kā maksātnespējas stāvokļa risinājums spēkā esošajā Maksātnespējas likumā kā viens no maksātnespējas stāvokļa risinājumiem kopš 2008. gada 1. janvāra, kad spēku zaudēja likums "Par uzņēmumu un uzņēmējsabiedrību maksātnespēju", nepastāv. | | **Iebildums ņemts vērā**.  Precizēts Noteikumu projekta anotācijas I sadaļas 2.punkta 5.apakšpunkts |  |
| 4. | 20. Izteikt 29.punktu šādā redakcijā:  “29. Aģentūra uzrauga kārtību, kādā tiek sniegti darbiekārtošanas pakalpojumi, veicot pārbaudes licences saņēmēja darbības vietā vismaz reizi divu gadu laikā pēc licences izsniegšanas, kā arī gadījumos, kad konstatētas neatbilstības vai saņemta informācija par sniegtajiem darbiekārtošanas pakalpojumiem.” | | **Tieslietu ministrija**:  3. Projekta 20. punkts paredz izteikt jaunā redakcijā spēkā esošo noteikumu 29. punktu: “Aģentūra uzrauga kārtību, kādā tiek sniegti darbiekārtošanas pakalpojumi, veicot pārbaudes licences saņēmēja darbības vietā vismaz reizi divu gadu laikā pēc licences izsniegšanas, kā arī gadījumos, kad konstatētas neatbilstības vai saņemta informācija par sniegtajiem darbiekārtošanas pakalpojumiem.”  Pirmkārt, aicinām izvērtēt projekta 20. punktā paredzētās uzraudzības kārtības efektivitāti, ņemot vērā, ka turpmāk projekts paredz šo uzraudzību veikt neregulāri. Lūdzam skaidrot, kādā veidā aģentūra iegūs informāciju par sniegtajiem darbiekārtošanas pakalpojumiem. Aicinām izvērtēt, vai gadījumā, ja aģentūra pēc obligātās pārbaudes veikšanas turpmāk nesaņems nekādu informāciju par sniegtajiemdarbiekārtošanas pakalpojumiem, būs viennozīmīgi uzskatāms, ka darbiekārtošanas pakalpojumi tiek sniegti atbilstoši likumam un spēkā esošajiem noteikumiem.  Otrkārt, norādām, ka nav viennozīmīgi skaidrs, kas projekta 20. punktā uzskatāmas par “konstatētām neatbilstībām” un kāda satura “informācija” paredzēta projekta 20. punktā.  Visbeidzot, vēršam uzmanību, ka projekta anotācijā ietvertais skaidrojums atšķiras no projekta 20. punktā paredzētā regulējuma. Projekta anotācijā cita starpā norādīts, ka “ievērojot licences saņēmēju skaita straujo pieaugumu pēdējo gadu laikā, lai efektivizētu pārbaužu veikšanu un Aģentūras resursu izlietošanu, paredzēts, ka turpmāk, tāpat kā līdz šim, pirmreizēja licences saņēmēja pārbaude tiks veikta divu gadu laikā no licences izsniegšanas, savukārt turpmākās pārbaudes licences saņēmēja darbības vietā būs atkarīgas no pirmreizējā pārbaudē konstatētajām neatbilstībām, kā arī saņemtajām sūdzībām un citas informācijas, kas ir saistīta ar darbiekārtošanas pakalpojumu kvalitāti vai Noteikumos Nr.458 noteikto pienākumu ievērošanu”.  Spēkā esošo noteikumu 29. punkts noteic, ka “aģentūra uzrauga kārtību, kādā tiek sniegti darbiekārtošanas pakalpojumi, ne retāk kā reizi divos gados pārbaudot licences saņēmēju tā darbības vietā”. Atšķirībā no projekta anotācijā norādītā, spēkā esošo noteikumu 29. punkts pašlaik neparedz, ka licences saņēmēja pārbaude tiek veikta divu gadu laikā no licences izsniegšanas, bet gan - ne retāk kā reizi divos gados.  Tādējādi gadījumā, ja tomēr projekta  20. punktā tiek paredzēts, ka aģentūra uzrauga kārtību, kādā tiek sniegti darbiekārtošanas pakalpojumi, veicot pārbaudes licences saņēmēja darbības vietā vismaz reizi divu gadu laikā pēc licences izsniegšanas, lūdzam izvērtēt iespēju svītrot projekta 20. punktā iekļauto norādi “kā arī gadījumos, kad konstatētas neatbilstības vai saņemta informācija par sniegtajiem darbiekārtošanas pakalpojumiem.” Minēto norādi šķietami nav nepieciešams iekļaut projektā, ņemot vērā spēkā esošo noteikumu 30. punktā noteikto, kas jau paredz minētajai norādei līdzīgu regulējumu: “Aģentūrai ir tiesības uzsākt licences saņēmēja darbības pārbaudi pēc savas iniciatīvas vai pamatojoties uz citas valsts, pašvaldības vai ārvalsts kompetentas institūcijas, kā arī privātpersonas sniegto informāciju par iespējamiem normatīvo aktu pārkāpumiem licences saņēmēja darbībā.” | | **Iebildumu ņemts vērā.**  Precizēta Noteikumu Nr.458 29.punkta redakcija un papildināts Noteikumu projekta anotācijas I sadaļas 2.punkta 14.apakšpunkts. | 22. Izteikt 29. punktu šādā redakcijā:  “29. Aģentūra uzrauga kārtību, kādā tiek sniegti darbiekārtošanas pakalpojumi, veicot pārbaudes licences saņēmēja darbības vietā vismaz reizi divu gadu laikā pēc licences izsniegšanas, kā arī gadījumos, kad iepriekšējā pārbaudē konstatētas neatbilstības.”. |
| 5. | 19. Svītrot 28.2.apakšpunktā vārdu “sniegto”. | | **Tieslietu ministrija:**  2. Lūdzam izvērtēt projekta  19. punktā izteikto grozījumu 28.2. apakšpunktā, kas paredz svītrot vārdu “sniegto”. Ņemot vērā projekta anotācijā norādīto skaidrojumu un lai spēkā esošo noteikumu 28.2. apakšpunktu izteiktu viennozīmīgi skaidri, aicinām aizstāt vārdu “sniegto” ar vārdiem “licencē norādītos”. | | **Iebildums ņemts vērā.** | 20. Aizstāt 28.2. apakšpunktā vārdu “sniegto” ar vārdiem “licencē norādīto”. |
| 6. | MK noteikumu Nr.458 28.1 punkts.  28.1 Licences saņēmējs ir tiesīgs sniegt pakalpojumus atbilstoši Eiropas Parlamenta un Padomes 2016. gada 13. aprīļa Regulai (ES) [2016/589](http://eur-lex.europa.eu/eli/reg/2016/589/oj/?locale=LV) par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr. [492/2011](http://eur-lex.europa.eu/eli/reg/2011/492/oj/?locale=LV) un (ES) Nr. [1296/2013](http://eur-lex.europa.eu/eli/reg/2013/1296/oj/?locale=LV) (turpmāk – regula Nr. [2016/589](http://eur-lex.europa.eu/eli/reg/2016/589/oj/?locale=LV)), ja aģentūra ir piešķīrusi licences saņēmējam *EURES* dalībnieka statusu un tas ir iekļauts aģentūras tīmekļvietnē publicētajā reģistrā. | | **Tieslietu ministrija** (priekšlikums)**:**  **N**epieciešams precizēt spēkā esošo noteikumu 28.1 punktu, aizstājot norādi "atbilstoši Eiropas Parlamenta un Padomes 2016. gada 13. aprīļa Regulai (ES)  [2016/589](http://eur-lex.europa.eu/eli/reg/2016/589/oj/?locale=LV) par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr.  [492/2011](http://eur-lex.europa.eu/eli/reg/2011/492/oj/?locale=LV) un (ES) Nr.  [1296/2013](http://eur-lex.europa.eu/eli/reg/2013/1296/oj/?locale=LV) (turpmāk – regula Nr.  [2016/589](http://eur-lex.europa.eu/eli/reg/2016/589/oj/?locale=LV))" ar norādi "atbilstoši regulai Nr. 2016/589". | | **Ņemts vērā.** | 21. Aizstāt 28.1 punktā vārdus un skaitļus “Eiropas Parlamenta un Padomes 2016. gada 13. aprīļa Regulai (ES) [2016/589](http://eur-lex.europa.eu/eli/reg/2016/589/oj/?locale=LV) par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr. [492/2011](http://eur-lex.europa.eu/eli/reg/2011/492/oj/?locale=LV) un (ES) Nr. [1296/2013](http://eur-lex.europa.eu/eli/reg/2013/1296/oj/?locale=LV) (turpmāk – regula Nr. [2016/589](http://eur-lex.europa.eu/eli/reg/2016/589/oj/?locale=LV))” ar vārdu un skaitļiem “regulas Nr. [2016/589](http://eur-lex.europa.eu/eli/reg/2016/589/oj/?locale=LV)”. |
| 7. | Par noteikumu projekta anotācijas  I sadaļas 2.punktu | | **Vides aizsardzības un reģionālās attīstības ministrija:**  Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Ņemot vērā minēto, lūdzam atbilstoši MKinstrukcijas Nr. 19 14.4. apakšpunktā noteiktajam Noteikumu projekta anotācijas I sadaļas 2. punktā norādīt pilnveidotā pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos.  2. Pēc Noteikumu projekta spēkā stāšanās lūdzam pakalpojuma turētājam nodrošināt pakalpojuma “Licences saņemšana darbiekārtošanas pakalpojumu sniegšanai” (saite: https://www.latvija.lv/lv/PPK/dzives-situacija/apakssituacija/p695/ProcesaApraksts) apraksta aktualizāciju valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu.  **Ekonomikas ministrija** (priekšlikums):  Saskaņā ar Brīvas pakalpojumu sniegšanas likuma 17. pantu, aktuālajai informācijai par atbildīgajām iestādēm un to kompetenci, kā arī par darbībām, kas veicamas, lai pakalpojumu sniedzēji saņemtu attiecīgās atbildīgās iestādes atļauju, ir jābūt pieejamai valsts pārvaldes pakalpojumu portāla tīmekļa vietnē latvija.lv. Ņemot vērā minēto, lūdzam Nodarbinātības valsts aģentūru pēc noteikumu spēkā stāšanās aktualizēt portālā latvija.lv informāciju par licences izsniegšanu darbiekārtošanas pakalpojumu sniedzējiem, kā arī aktualizēt saites uz tīmekļvietnēm.  Tāpat lūdzam Nodarbinātības valsts aģentūru informēt Ekonomikas ministriju par veikto informācijas aktualizēšanu. | | **Iebildums ņemts vērā**  Pakalpojums “Licence darbiekārtošanas pakalpojumu sniegšanai” pieejams portālā latvija.lv.  Noteikumu projekts neparedz izmaiņas minētā pakalpojuma saņemšanas procesā.  Vienlaikus anotācijas I sadaļas 2.punkts ir papildināts ar informāciju par pakalpojuma saņemšanas kanāliem un nepieciešamību precizēt pakalpojuma aprakstu pēc Noteikumu projekta spēkā stāšanās.  **Ņemts vērā** | Papildināts Noteikumu projekta anotācijas  I sadaļas 2.punkts (8.lp.). |

Olga Iļjina

|  |
| --- |
| (par projektu atbildīgās amatpersonas vārds un uzvārds) |
| vecākā eksperte |
| (amats) |
| Tālr.: 67021616; fakss: 67021505 |
| (tālruņa un faksa numurs) |
| [Olga.Iljina@lm.gov.lv](mailto:Olga.Iljina@lm.gov.lv) |
| (e-pasta adrese) |

O.Iļjina

[Olga.Iljinae@lm.gov.lv](mailto:Olga.Iljinae@lm.gov.lv)

67021616